**Raumanmeren juhannus** (RMJ) on suuri tanssimusiikin festivaali, joka järjestetään merenrannalla Otanlahdessa Raumalla. Nykymuotoinen Raumanmeren juhannus on painottunut elektroniseen tanssimusiikkiin. Festivaali kesti vuonna 2017 kolme päivää. Vuoden 2016 pääesiintyjänä oli David Guetta.

Alkuvuosinaan festivaaleilla esiintyivät suomalaisen rockmusiikin sen hetken tunnetuimmat artistit ja tapahtumapaikkana oli Otanlahti. Myöhemmin festivaali järjestettiin Porin Kirjurinluodossa ja pienimuotoisempana Rauman Unajassa.

Historia
--------

RMJ festivaalialueen rantaviivaa vuonna 2006 Raumalla.
Festivaalin perusti raumalainen Riku Räsänen vuonna 1999, minkä jälkeen tapahtuma järjestettiin vuosittain. Suurimmillaan kolmen päivän yhteenlaskettu kävijämäärä nousi vuonna 2003 noin 90 000:een ja vuonna 2005 ennätuslukemiin 99 000 kävijällään. Radiokanava YleX ja sen edeltäjä Radiomafia taltioivat tapahtuman konsertteja vuosina 2002–2004. Tapahtumaa on markkinoitu "Suomen parhaimmiksi bileiksi".

Festivaalien omistaja vaihtui 2007. Uudeksi omistajaksi tuli SK Ravintolat Oy:n tytäryhtiö, SK Festivals Oy. Tuolloin juhlilla vieraili näyttelijä Pamela Anderson. Samana vuonna festivaaleilla kuoli kolme ihmistä. Festivaali siirtyi Rauman Otanlahdesta Poriin 2008 ja nimi vaihtui pelkäksi *RMJ*:ksi. Porissa festivaalien tapahtumapaikkana oli Kirjurinluoto ja siellä sijaitseva Pori Delta Arena. 

Jo seuraavana vuonna SK Entertainment Group luopui pääomistajuudestaan ja vetovastuu tapahtumasta siirrettiin toiselle yritykselle, jonka johtajaksi tuli RMJ:n perustaja Riku Räsänen ja hänen lisäkseen omistajina toimivat Jyrki Kangas, SK Entertainment Group, Local Crew sekä Toni Järvinen. Samalla tapahtuman nimi muutettiin *RMJ Party Camp*iksi. Vuonna 2010 tapahtuma järjestettiin pienimuotoisempana jälleen Raumalla nimellä *RMJ* Unajassa ja vuoden 2011 festivaalien jäädessä toistaiseksi viimeiseksi.

Nykymuotoinen Raumanmeren juhannus
----------------------------------

RMJ-aluetta vuonna 2019.
Vuonna 2016 juhannuksena RMJ järjestettiin taas vuosien tauon jälkeen Otanlahdella. Elektroniseen tanssimusiikkiin (EDM) keskittyvällä festivaalilla nähtiin myös maailmanluokan tähtiä, muun muassa nykyisen elektromusiikin kärkinimet David Guetta, Jason Derulo ja Nero.

Ensimmäisenä vuotenaan uudistuneella juhannusfestivaalilla oli kävijätavoitteenaan kahden päivän osalta 30 000 festivaalikävijää. Vuonna 2017 juhannusjuhlat kasvoi kolmipäiväiseksi ja lippuja myytiin 50 000. Esiintyjälistalla olivat muun muassa Pendulum, David Hasselhoff Shaggy ja The Rasmus.

Vuosina 2020 ja 2021 ei RMJ:tä järjestetty koronaviruspandemian vuoksi.

Tapahtuman ohjelmajärjestäjänä toimii nykyisin Nelonen Media Live. Festivaalin perustajan Riku Räsäsen yritys Suomen Elämyspalvelu Oy on vastannut juhlien alue- ja majoitusjärjestelyistä.

Katso myös
----------

* Luettelo RMJ:n esiintyjistä

Lähteet
-------

1. ↑  Sedu feidaa juhannusbileistä  3.3.2009. Markkinointi & Mainonta. Viitattu 3. maaliskuuta 2009.
2. ↑  Raumanmeri selätti muut jälleen kävijämäärissä  27.6.2005. Meteli.net. Viitattu 24. kesäkuuta 2007.
3. ↑  Juhannuksen pahamaineisin festari tekee paluun – miten varmistetaan, ettei RMJ mene taas sikailuksi? *YleX*. Viitattu 16.5.2016.
4. ↑  Kolme kuoli Raumanmeren juhannuksessa *Turun Sanomat*.  25.6.2007. Viitattu 16.5.2016.
5. ↑  RMJ palaa Raumalle[vanhentunut linkki] Yle Uutiset
6. ↑  Maija Männistö: RMJ pysyy raumalaisten muistoissa - katso videokooste *Länsi-Suomi*.  19.6.2015. Viitattu 16.5.2016.
7. ↑  Päivi Meritähti: RMJ myymässä loppuun – juhannusfestivaali uudistui täysin *YLE Uutiset*.  23.6.2016. Viitattu 23.6.2016.
8. ↑  RMJ:ssä noin 50 000 kävijää – näillä näkymin ensi vuonna uusiksi *LS24.fi*. Viitattu 26.6.2017.
9. ↑  Nyt alkaa festarikesä! Guns N\' Roses aiheuttaa massiivisen rakennusprojektin Hämeenlinnassa *iltalehti.fi*. Viitattu 28.5.2017.
10. ↑  Juhannusta ei vietetä ainakaan Raumalla normaalisti: RMJ on peruttu *Yle Uutiset*. Viitattu 9.4.2021.
11. ↑  Nelonen Media Live *Nelonen Media Live*.  Arkistoitu 29.6.2018. Viitattu 28.6.2018.
12. ↑  Raumalle nousee RMJ-kaupunki, Otanlahden rantapuistoon odotetaan 20 000–25 000 juhannusjuhlijaa *Satakunnan kansa*.  Arkistoitu 20.6.2017. Viitattu 20.6.2017.

Aiheesta muualla
----------------

* RMJ:n kotisivut

CommonsCommons
Wikimedia Commonsissa on kuvia tai muita tiedostoja aiheesta **RMJ**.
Nelonen Media

|  |  |
| --- | --- |
| TV: | 
* Nelonen
* Nelonen HD
* Jim
* Liv
* Hero

 |
| Radio: | 
* Aito Iskelmä
* Easy Hits
* Groove FM
* Helmiradio
* HitMix
* Kantriradio
* Loop
* Radio Rock
* Radio Suomipop

 |
| Festivaalit: | 
* Rockfest
* RMJ
* Himos Juhannus
* Tahko Juhannus
* Iskelmä Festivaali Himos / Pori
* Jysäri
* Wanaja Festival
* Suomipop Festivaali Jyväskylä / Oulu
* Tikkurila Festivaali
* Tammerfest
* Solar Sound Festival
* Kuopiorock

 |
| Suoratoisto- ja audiopalvelut: | 
* Ruutu
* Supla

 |